Na temelju članka 107. Zakona o odgoju i obrazovanju u osnovnoj i srednjoj školi (NN87/08, 86/09, 92/10, 105/10, 90/11, 5/12, 16712, 86/12, 94/13, 152/14, 7/17, 68/18, 98/19, 64/20) te Pravilnika o načinu i postupku zapošljavanja u Školi za montažu instalacija i metalnih konstrukcija, ravnatelj Škole za montažu instalacija i metalnih konstrukcija raspisuje

**NATJEČAJ**

za zasnivanje radnog odnosa

1. **Tajnik škole m/ž,** jedan (1) izvršitelj/ica, na određeno vrijeme do povratka privremeno nenazočnog zaposlenika, na puno radno vrijeme- 40 sati tjedno.

Mjesto rada: Škola za montažu instalacija i metalnih konstrukcija, Zagreb, Sveti Duh 129, 10000 Zagreb

Poslove tajnika/ce može obavljati osoba koja ima završen:

 a.)       sveučilišni diplomski studij pravne struke ili specijalistički diplomski stručni studij javne uprave,

b.)        preddiplomski stručni studij upravne struke ako se na natječaj ne javi osoba iz točke a).

Kandidati koji se prijavljuju na natječaj, uz opće uvjete za zasnivanje radnog odnosa, trebaju ispunjavati i posebne uvjete sukladno čl. 105. i čl. 106. Zakona o odgoju i obrazovanju u osnovnoj i srednjoj školi (NN87/08, 86/09, 92/10, 105/10, 90/11, 5/12, 16712, 86/12, 94/13, 152/14, 7/17, 68/18, 98/19, 64/20).

U prijavi na natječaj navode se osobni podaci podnositelja prijave (osobno ime, adresa stanovanja, kontakt podaci (broj telefona/mobitela, e-mail adresa) i naziv radnog mjesta na koje se prijavljuje.

Uz pisanu prijavu na natječaj potrebno je priložiti:

1. životopis;
2. dokaz o državljanstvu (domovnica, osobna iskaznica, putovnica ili vojna iskaznica);
3. dokaz o odgovarajućoj vrsti i razini obrazovanja (diploma, svjedodžba ili potvrda);
4. elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje a koji zapis/potvrda, među ostalim, mora sadržavati podatke o poslodavcu, osnovi osiguranja, početku i prestanku osiguranja, stvarnoj i potrebnoj stručnoj spremi, radnom vremenu, općini rada/ prebivališta te trajanju staža osiguranja;
5. uvjerenje da kandidat/kinja nije pod istragom i da se protiv kandidata/kinje ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi NN87/08, 86/09, 92/10, 105/10, 90/11, 5/12, 16712, 86/12, 94/13, 152/14, 7/17, 68/18, 98/19, 64/20 (ne starije od 6 mjeseci).

Prijavu je potrebno vlastoručno potpisati.

Sukladno čl. 13.st. 1. (Narodne novine br. 82/08, 69/17) Zakona o ravnopravnosti spolova, na natječaj se mogu javiti osobe obaju spolova.

Kandidat/kinja koji/a ostvaruje pravo prednosti pri zapošljavanju prema posebnom zakonu, dužan/na je u prijavi pozvati se na to pravo i uz prijavu priložiti svu propisanu dokumentaciju prema posebnom zakonu te ima pravo prednosti u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17. i 98/19. i 84/21) i člankom 47. Zakona o civilnim stradalnicima iz Domovinskog rata (Narodne novine, broj: 84/21) uz prijavu na natječaj dužan/na je priložiti sve dokaze o ispunjavanju traženih uvjeta iz natječaja, kao i sve potrebne dokaze o ispunjavanju uvjeta prednosti pri zapošljavanju prema popisu koji je dostupan na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine, broj: 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), uz prijavu na natječaj dužan/na je priložiti sve dokaze o ispunjavanju traženih uvjeta, kao i rješenje, odnosno potvrdu iz koje je vidljivo spomenuto pravo.

Kandidat/kinja koji/a se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.), uz prijavu na natječaj dužan/na je priložiti sve dokaze o ispunjavanju traženih uvjeta, kao i dokaz o invaliditetu.

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (NN 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Kandidatom prijavljenim na natječaj smatra se osoba koja podnese pravodobnu i potpunu prijavu te ispunjava uvjete iz natječaja. Nepotpune i nepravovremene prijave neće se razmatrati niti će se podnositelj nepotpunih prijava pozvati na dopunu prijave. Osobe koje podnesu nepotpune ili nepravovremene prijave na natječaj te osobe koje ne ispunjavaju formalne uvjete iz natječaja ne smatraju se kandidatima prijavljenim na natječaj.

Sukladno Pravilniku o načinu i postupku zapošljavanja u Školi za montažu instalacija i metalnih konstrukcija, nakon isteka natječajnog roka za kandidate prijavljene na natječaj čije su prijave potpune, pravodobne te kojeispunjavaju formalne uvjete iz natječaja, bit će proveden selekcijski postupak (razgovor).

Obavijest prijavljenim kandidatima o terminu selekcijskog postupka (razgovora) koji će se održati u prostorijama škole bit će poslan kandidatima na e-poštu najmanje tri dana prije dana određenog za selekcijski postupak.Kandidati koji ne pristupe razgovoru vise se neće smatrati kandidatima u postupku odnosno smatrati će se da su odustali od daljnjeg natječajnog postupka.

Za kandidata koji ne pristupi razgovoru smatrat će se da je odustao od prijave na natječaj.

Kandidati potrebne dokumente dostavljaju u neovjerenim preslikama, a nakon odabira kandidata, a prije potpisivanja ugovora o radu, odabrani kandidat će dostaviti originale dokumenata ili ovjerene preslike na uvid.

Prijave s dokazima o ispunjavanju uvjeta dostaviti osobno ili na adresu škole: **Sveti Duh 129,  10000 Zagreb**, s naznakom „prijava na natječaj“.

Rok za podnošenje prijava na natječaj je osam **(8) dana od dana objave natječaja**.

Natječaj će biti objavljen na mrežnim stranicama i oglasnim pločama Hrvatskog zavoda za zapošljavanje te oglasnoj ploči i mrežnoj stranici Škole za montažu instalacija i metalnih konstrukcija ([www.smimk.hr](http://www.smimk.hr)) **dana 27. siječnja 2023. godine i traje do 3. veljače 2023. godine.**

Natječajna dokumentacija neće se vraćati kandidatima.

O rezultatima natječaja kandidati/kinje će biti obaviješteni na mrežnoj stranici Škole za montažu instalacija i metalnih konstrukcija u roku osam (8) dana od dana donošenja odluke o odabiru.